Det ble avholdt styremøte nr 07-11 i Momarken-selskapene 25-08 på selskapets kontor. Samtlige styremedlemmer deltok. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport uke 33.
* Status baneprogram, hvor Forus har startet med trykking i eget hus, erfaringene herfra avventes ved besøk som organiseres av DNT. Det er for tidlig å konkludere om vi følger Forus’ opplegg; hele prosessen må lønnsomhetsvurderes og kvalitetssikres. Fire baner, herunder Momarken, har bedt om tilbud fra Grefslie for 2012. Det kom innspill på at Momarken burde teste ”svensk modell”, dvs motsatt vei med et oppgradert program. Kommer tilbake til saken på et senere møte.
* Avtale med House of Control om et databasert system for forvaltning av eiendeler og avtaler, som samtidig er et kvalitetssikringssystem som vil være spesielt nyttig når nøkkelpersoner slutter.
* Folkehesten. Per Oleg Midtfjeld er valgt som trener i region Momarken.
* Første møte i styringsgruppen, hvor daglig leder er DS-representant, avholdt sitt første møte 24-08.
* Budsjettmøte i NR 31-08 for daglige ledere DS’er.
* Bokettersyn fra Skatteoppkreveren som ikke avdekket noen mangler ved arbeidsgiverkontrollen i selskapet.
* Takkebrev fra Evy og Marthe Ruud Eng ifm Ole Jørgen Eng’s begravelse.
* Momarken hadde bårekrans ved Erik Holmsens begravelse.

For øvrig ble orienteringen tatt til etterretning.

Regnskapsrapport pr juli.

Regnskapsrapport med kommentarer var forhåndsutsendt og ble gjennomgått av daglig leder.

Resultatet er litt dårligere enn budsjett.

Regnskapsrapporten med kommentarer ble tatt til etterretning.

Travgalla – forespørsel fra ØT om å være støttespiller.

ØT ønsker å arrangere Travgalla i januar 2012. Et foreløpig budsjett var utarbeidet.

Administrasjonens forslag til vedtak: ”Momarken støtter Travgallaen med kr 30.000.- samt bistand fra sportsavdeling til utvelgelse av de nominerte” ble enstemmig vedtatt.

Andre referatsaker.

Ole Jonny Solberg orienterte om ØT’s oppfølging av saken Nils Olav Holm – Tone Wirkola.

Eventuelt.

Ingen saker ble tatt opp.